Σήμερα μαύρος ουρανός σήμερα μαύρη μέρα
σήμερα όλοι θλίβονται και τα βουνά λυπούνται
σήμερα βάλανε βουλή οι άνομοι Εβραίοι
οι άνομοι και τα σκυλιά κι οι τρισκατιραμένοι
για να σταυρώσουν το Χριστό των πάντων βασιλέα.
Η Παναγιά σαν τ’ άκουσε έπεσε και λιγώθη
σταμνιά νερό τής ρίξανε τρία κανάτια μόσχο
και τρία μυροδόσταμνα για να έρθ’ σε το νους της
και σαν της ήρθ’ ο λογισμός και σαν της ήρθε ο νους της
παίρνει το δρόμο το δρομί δρομί το μονοπάτι
το μονοπάτ’ τούς έβγαλε εις του ληστού την πόρτα.
Άνοιξε πόρτα του ληστού και πόρτα του Πιλάτου.
Και πόρτες απ’ το φόβο τους άνοιξαν μοναχές τους.
Βλέπει δεξιά βλέπει ζερβά κανέναν δε γνωρίζει
βλέπει και δεξιότερα βλέπει τον Άγιο Γιάννη.
Άγιε μου Γιάννη Πρόδρομε και βαφτιστής του γιου μου
μην είδες τον υγιόκα μου μην είδες τον υγιό μου.
Δεν έχω στόμα να σ’ το πω χέρι να σου τον δείξω
βλέπεις εκείνο το γυμνό τον παραπονεμένο
όπου φορεί πουκάμισο στο αίμα βουτηγμένος
εκείνος είναι ο γιόκας σου και με διδάσκαλός μου.